Fosta prezentatoare TV nu este implicată în nicio relație amoroasă la momentul actual, fapt ce a stârnit unele curiozități în spațiul public. Frumoasa vedetă a dezvăluit că, după multe provocări, a reușit să se regăsească. De ce Andreea Raicu nu are iubit, de fapt. Foto
Andreea Raicu are 46 de ani și este una dintre cele mai cunoscute vedete din România. A debutat ca model, câștigând concursuri de impact în industrie, apoi s-a consacrat în cadrul emisiunilor de divertisment. A renunțat însă la cariera TV și s-a dedicat pasiunii sale pentru haine.
Mulți români știu că Andreea Raicu este un promotor al stilului și bunului gust în vestimentație, fiind și proprietara unui magazin de articole de îmbrăcăminte deosebite. Dacă are multă expunere prin prisma activității sale profesionale, nu la fel se întâmplă în privința vieții personale.
Andreea Raicu a fost în lumina reflectoarelor în urmă cu mai mulți ani, datorită relațiilor amoroase pe care le-a avut cu nume cunoscute din showbiz. Viața ei romantică a fost una tumultoasă, după cum a sugerat, mărturisind că în trecut a ales să aibă parteneri doar pentru a alunga singurătatea.
Prima relație romantică mediatizată a fost cu Cristi Chivu, însă nu a durat foarte mult – doar 1 an. Andreea Raicu a trăit apoi o poveste de iubire de câțiva ani cu Tudor Chirilă, marcată de multe despărțiri și împăcări. În anul 2012, vedeta a format un cuplu, timp de 1 an, cu Horia Tecău.
Aceste trei relații ale Andreei Raicu au fost mediatizate din cauza statutului partenerilor săi. Totuși, frumoasa fostă jurnalistă a avut și alte povești, trăite în absența ochilor curioși. Se știe că în 2022, vedeta avea un iubit, însă nu a dezvăluit nimic despre el, nici măcar numele său. În prezent, este singură.
Andreea Raicu a devenit foarte discretă în privința vieții sale romantice. Chiar dacă nu este implicată într-o relație romantică, își dorește acest lucru. Totuși, vedeta a explicat că nu este dispusă să își sacrifice identitatea pentru a menține o relație, mai ales în prezent, când spune că s-a regăsit pe ea însăși.
"Cred că pentru prima dată simt că am atins un echilibru deplin în viața mea. Mă simt liniștită, împăcată, liberă! Mă bucur de cine sunt și de toate trăirile mele, fie ele plăcute sau mai puțin plăcute, inevitabile în existența fiecăruia.
Ce ar putea să mă determine să îmi reevaluez alegerile? Un partener care să aducă valoare suplimentară vieții mele, să o îmbogățească în moduri noi și fascinante (…) Nu vreau să supăr pe nimeni", a declarat Andreea Raicu.
Fosta prezentatoare TV a explicat că își dorește o relație romantică bazată pe dorință, nu pe necesitate sau lipsuri interioare, motiv pentru care așteaptă să găsească persoana potrivită care să o însoțească pe drumul frumos al vieții.